 Aarẹ mejeeji yoo sọrọ nipa eto aabo, ọrọ ajẹ ati idokowo laarin orilẹede mejeeji Àarẹ Trump sọrọ náà, nígbà tí ó ń gbàlejò akẹgbẹẹ rẹ láti Nàíjíríà, Àarẹ Muhammadu Buhari nílé ìjọba Amẹrika, White House. Àarẹ ilẹ Amẹrika wá bu ẹnu àtẹ lu dídáná sun ṣọọṣì nílẹ Nàíjírià, o sì rọ ìjọba àpapọ láti ṣe ètò ààbò tó múnádóko fún àwọn àwùjọ tọrọ kàn. Àwọn iròyin tì ẹ leè ní ìfẹ síí: Ìmọràn Trump yìí wáyé lẹyìn tẹgbẹ àwọn ọmọlẹyìn Krístì nílẹ Nàíjírià CAN, sọ pé kí àarẹ Buhari kọwé fipò sílẹ lórí ọrọ àwọn darandaran tó ń fẹmí àwọn èèyàn ṣòfò. Sùgbọn Àarẹ Trump sọ di mímọ pé, ìjọba ilẹ Amẹrika yóò ṣísẹ pẹlú ìjọba Nàíjírià láti fòpin sí àkọlùkọgbà náà. Ninu ọrọ rẹ, Àarẹ Muhammadu Buhari sọ pé, wàhálà àwọn darandaran níí se pẹlú làáṣìgbò tó ṣẹlẹ nílẹ Libya lẹyìn iku ààrẹ Muammar Ghaddafi. Àarẹ ilẹ Amẹrika Donald Trump, ti sọ pé ìṣekúpa àwọn ọmọlẹyìn Krístì nílẹ Nàíjírià gbódọ dópin. : Trump: Bí wọn se ń pa Kristiẹni kò jẹ ìtẹwọgbà 